Anexa nr.2

(Anexa nr. 3 la OPANAF nr.3789/2024)

**Instrucţiuni de completare a formularului (082)**

**”Cerere privind înregistrarea în/scoaterea din Registrul RO e-Factura obligatoriu”**

Formularul (082)”Cerere privind înregistrarea în/scoaterea din Registrul RO e-Factura obligatoriu” se completează și se transmite de către următoarele categorii de entități, dacă nu au optat deja pentru aplicarea sistemului RO e-Factura:

a) asociațiile și fundațiile constituite în baza Ordonanței Guvernului nr.26/2000 cu privire la asociații și fundații, aprobată cu modificări și completări prin Legea nr.246/2005, cu modificările și completările ulterioare, alte asociații fără scop lucrativ/patrimonial, partidele politice, cultele, care nu sunt înregistrate în scopuri de TVA conform art.316 din Codul fiscal, pentru facturile emise începând cu data de 1 iulie 2025;

b) agricultorii persoane fizice care aplică Regimul special pentru agricultori prevăzut la art. 3151 din Codul fiscal, pentru facturile emise începând cu data de 1 iulie 2025;

c) furnizorii/prestatorii care se identifică fiscal prin cod numeric personal și care au obligația să respecte prevederile art.5 din Ordonanţa de urgenţă a Guvernului nr.120/2021 privind administrarea, funcţionarea şi implementarea sistemului naţional privind factura electronică RO e-Factura şi factura electronică în România, precum şi pentru completarea Ordonanţei Guvernului nr. 78/2000 privind omologarea, eliberarea cărţii de identitate a vehiculului şi certificarea autenticităţii vehiculelor rutiere în vederea introducerii pe piaţă, punerii la dispoziţie pe piaţă, înmatriculării sau înregistrării în România, precum şi supravegherea pieţei pentru acestea, aprobată cu modificări și completări prin Legea nr. 139/2022, cu modificările și completările ulterioare, denumită în continuare *Ordonanţa de urgenţă a Guvernului nr.120/2021, cu modificările și completările ulterioare*;

d) furnizorii/prestatorii care se identifică fiscal prin cod numeric personal și care au obligația să respecte prevederile art. 91 din Ordonanţa de urgenţă a Guvernului nr. 120/2021, cu modificările și completările ulterioare :

e) furnizorii/prestatorii care se identifică fiscal prin cod numeric personal și care au obligația să respecte prevederile art. 10 alin. (1) din Ordonanţa de urgenţă a Guvernului nr. 120/2021, cu modificările și completările ulterioare;

f) furnizorii/prestatorii care se identifică fiscal prin cod numeric personal și care au obligația să respecte prevederile art. 101 alin. (2) din Ordonanţa de urgenţă a Guvernului nr. 120/2021, cu modificările și completările ulterioare.

Formularul se completează și se transmite și de către furnizorii/prestatorii care se identifică fiscal prin cod numeric personal, care sunt înregistrați în Registrul RO e-Factura obligatoriu și care au dreptul să solicite scoaterea din acest registru în temeiul dispozițiilor art.IX alin.(2) din Ordonanța Guvernului nr.6/2026 pentru completarea Legii nr. 207/2015 privind Codul de procedură fiscală, precum și unele măsuri fiscal-bugetare.

Formularul se completează cu ajutorul programului de asistență pus la dispoziție de Centrul Național pentru Informații Financiare și se transmite prin mijloace electronice de transmitere la distanță, potrivit legii.

Completarea formularului se face astfel:

**În prima casetă se bifează categoria din care face parte solicitantul.**

**Secțiunea I "Date de identificare ale solicitantului"**

Caseta "Denumire/Nume, prenume" se completează cu denumirea entității sau, după caz, cu numele și prenumele persoanei care solicită înregistrarea în/scoaterea din registru.

Caseta "Cod de identificare fiscală" se completează cu codul de înregistrare fiscală atribuit entității, conform legii, sau cu codul numeric personal, după caz, înscriindu-se cifrele cu aliniere la dreapta.

Caseta "Domiciliul fiscal" se completează cu datele privind adresa domiciliului fiscal al entității sau, după caz, al persoanei fizice.

În situaţia în care formularul se completează de către împuternicit ori reprezentantul legal/desemnat potrivit legii, secțiunea se completează cu datele de identificare ale entității/persoanei pentru care se solicită înregistrarea în/scoaterea din registru.

**Secțiunea II. Reprezentare prin -** se marchează cu "X", în cazul în care, în relația cu organul fiscal, entitatea/persoana este reprezentată prin împuternicit ori reprezentant legal/desemnat.

În casetele "Nr. document" și "Dată document (zz/ll/aaaa)" se înscriu numărul și data înregistrării la organul fiscal, de către împuternicit, a actului de împuternicire, în original sau în copie legalizată sau după caz, numărul și data documentului care atestă calitatea de reprezentant legal/desemnat.

**Date de identificare - s**e completează cu datele de identificare ale împuternicitului ori reprezentantului legal/desemnat.

Caseta “Țara” se completează dacă s-a marcat cu "X" căsuța “Reprezentant legal/desemnat”.

**Secţiunea III. ”Cerere privind înregistrarea în Registrul RO e-Factura obligatoriu”** se completează astfel:

**Prima căsuță** se bifează de către entitățile care solicită înregistrarea în Registrul RO e-Factura obligatoriu începând cu data de 01 iulie 2025, în vederea utilizării sistemului național privind factura electronică RO e-Factura, potrivit dispozițiilor art.106 alin.(4) teza a I-a sau art. 107 alin.(4) teza I-a din Ordonanța de urgență a Guvernului nr.120/2021 cu modificările și completările ulterioare.

**A doua căsuță** se bifează de entitățile/persoanele care încep să desfăşoare activităţi economice după data de 30 iunie 2025 și care au obligaţia să solicite înscrierea în Registrul RO e-Factura obligatoriu înainte de a începe desfăşurarea activităţilor economice, potrivit art.106 alin.(4) teza a II-a, art. 107 alin.(4) teza a II-a din Ordonanța de urgență a Guvernului nr.120/2021 cu modificările și completările ulterioare.

Căsuța se bifează și de către furnizorii/prestatorii care se identifică fiscal prin codul numeric personal, care desfăşoară activităţi economice începând cu data de 1 iunie 2026, care au obligaţia să respecte prevederile art. 5, art. 91, art. 10 alin. (1) şi art. 101 alin. (2) din Ordonanța de urgență a Guvernului nr.120/2021, cu modificările și completările ulterioare și care au obligaţia, potrivit art. 1010 din același act normativ, să solicite înscrierea în Registrul RO e-Factura obligatoriu înainte de a începe desfăşurarea activităţilor economice.

Aceste persoane vor fi înscrise în registru în termen de 3 zile lucrătoare de la data solicitării.

**A treia căsuță** se bifează de către furnizorii/prestatorii care se identifică fiscal prin codul numeric personal, care au început să desfăşoare activităţi economice anterior datei de 1 iunie 2026, care nu sunt înscriși în Registrul RO e-Factura obligatoriu și care au obligaţia de a solicita înscrierea în registru, potrivit dispozițiilor art.IX alin.(3) din Ordonanța Guvernului nr.6/2026 pentru completarea Legii nr. 207/2015 privind Codul de procedură fiscală, precum și unele măsuri fiscal-bugetare, cu cel puțin 3 zile lucrătoare înainte de această dată. Aceste persoane sunt înscrise în registru cu data de 1 iunie 2026.

**Secțiunea IV ”Cerere privind scoaterea din *Registrul RO e-Factura obligatoriu*”** se bifează de către furnizorul/prestatorul identificat fiscal prin cod numeric personal, înregistrat în Registrul RO e-Factura obligatoriu, care are dreptul să solicite scoaterea din acest registru în temeiul dispozițiilor art.IX alin.(2) din Ordonanța Guvernului nr.6/2026 pentru completarea Legii nr. 207/2015 privind Codul de procedură fiscală, precum și unele măsuri fiscal-bugetare.

Caseta ”Numele persoanei care face declaraţia” se completează cu numele persoanei care întocmește formularul (082).

Caseta ”Funcția/Calitatea” se completează cu funcția/calitatea pe care o are persoana care întocmește formularul (082). În situaţia în care formularul (082) se completează de către împuternicit ori reprezentant legal/desemnat potrivit legii, se înscrie "Împuternicit", ”Reprezentant legal” sau ”Reprezentant desemnat”, după caz.