Anexa nr. 3 (Anexa nr.4 la OPANAF nr.3789/2024)

**CARACTERISTICI**

**de editare, modul de difuzare, utilizare şi păstrare a formularului**

**(082) “Cerere privind privind înregistrarea în/scoaterea din Registrul RO e-Factura obligatoriu**

1. Denumirea formularului: (082) “Cerere privind înregistrarea în/scoaterea din Registrul RO e-Factura obligatoriu”

2. Caracteristici de editare: se utilizează echipament informatic pentru completare şi editare.

3. Se utilizează de către:

a) asociațiile și fundațiile constituite în baza Ordonanței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare, alte asociații fără scop lucrativ/patrimonial, partidele politice, cultele, care nu sunt înregistrate în scopuri de TVA conform art. 316 din Codul fiscal, pentru facturile emise după data de 1 iulie 2025;

b) agricultorii persoane fizice care aplică Regimul special pentru agricultori prevăzut la art. 3151 din Codul fiscal, pentru facturile emise după data de 1 iulie 2025;

c) furnizorii/prestatorii care se identifică fiscal prin cod numeric personal și care au obligația să respecte prevederile art.5, art.9**1**, art.10 alin.(1) și art.10**1** alin.(2) din Ordonanţa de urgenţă a Guvernului nr. 120/2021 privind administrarea, funcționarea și implementarea sistemului național privind factura electronică RO e-Factura și factura electronică în România, precum și pentru completarea Ordonanței Guvernului nr.78/2000 privind omologarea, eliberarea cărții de identitate a vehiculului și certificarea autenticității vehiculelor rutiere în vederea introducerii pe piață, punerii la dispoziție pe piață, înmatriculării sau înregistrării în România, precum și supravegherea pieței pentru acestea, aprobată cu modificări şi completări prin Legea nr. 139/2022, cu modificările și completările ulterioare;

care solicită înregistrarea în Registrul RO e-Factura obligatoriu, conform prevederilor art.106 alin. (4) și 107 alin. (4) și ale art. 1010 din Ordonanța de urgență a Guvernului nr.120/2021 privind administrarea, funcționarea și implementarea sistemului național privind factura electronică RO e-Factura și factura electronică în România, precum şi pentru completarea Ordonanţei Guvernului nr. 78/2000 privind omologarea, eliberarea cărţii de identitate a vehiculului şi certificarea autenticităţii vehiculelor rutiere în vederea introducerii pe piaţă, punerii la dispoziţie pe piaţă, înmatriculării sau înregistrării în România, precum şi supravegherea pieţei pentru acestea, aprobată cu modificări şi completări prin Legea nr. 139/2022, cu modificările și completările ulterioare, sau care solicită înregistrarea în/scoaterea din registru, conform art.IX alin.(2) sau (3), după caz, din Ordonanța Guvernului nr. 6/2026 pentru completarea Legii nr. 207/2015 privind Codul de procedură fiscală, precum și unele măsuri fiscal-bugetare.

4. Se completează și transmite de către entitate/persoană sau de împuternicitul/ reprezentantul legal/reprezentantul desemnat al acesteia, după caz.

5. Organul fiscal competent are acces la informațiile din formular prin accesarea registrului RO e-Factura obligatoriu.

6. Se arhivează, în format electronic.